الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد آآ كنا قد آآ سمعنا هزا الدرس برصاصة الرحمة
رصاصة الرحمة هي الرصاصة تطلقها لكي ترحم بها نفسك. تقتل بها عدوا يكون في قتله رحمة بك. وسعادة لك ونجاة لك. في الطريق الى الله هناك الكثير من الاعداء. للاسف منهم اعداء محبوبون لك
انت بتحبهم جدا. ما تقدرش يعني انت معتقد ان حياتك لا تمضي بدونهم. كالصحبة السيئة والشهوات وغير ذلك. المهم ان هؤلاء لا يحتاجون الى الى رصاصة. وهذه الرصاصة انما انما انت ترحم بها نفسك. لانك لو صعبوا عليك
انك تقتل نفسك بزلك ترحمهم هم وتقتل انت في المقابل نفسك. فالطريق الى الله لابد فيه من ازالة العوائق ازالت العقبات لن يستقيم لك الطريق الى الله حتى تتخلص من بعض العقبات. التي تقف في طريقك الى الله. لذلك في
بتاعتنا هيكون البداية عن الكلام عن هذه العقبات. لان مع وجود العقبات ما لوش معنى اقول لك افعل. او اعمل او لانك انت دايما هتبتدي تعمل هتجد ما فيش فايدة. لان العقبات هي هي ما زالت موجودة لم تتغير. فكان ازالة العقبات
هو الهدف الاول هو المنطلق الذي ينبغي ان تبدأ به ازالة العقبات. ما الذي يحول بينك وبين الله؟ ايه اللي بيخليك متأخر دايما ايه اللي بيخليك ما تلتزمش؟ ايه اللي بيخليك لما تلتزم لما التزمت ما التزمتش بجد؟ ايه اللي بيخليك بقى لك سنين واقف مكانك
زلك كان العدو الذي معنا اليوم هو عدو خطير قد يغفل عنه الناس وقد يعني يحسن به الناس الظن وفيه ان بعض الناس عاملين معه تطبيع وهو الكسل الكسل. الكسل هو ده الاجابة عن السؤال اللي دايما لما تيجي تقول لواحد انت ما بتجيش ليه
ايه؟ بيقول لك مش عارف والله يا شيخ. انا نفسي اجي. مش عارف ما اجيش ليه؟ انت بقى لك قد ايه ملتزم؟ ختمتش قرآن ليه؟ مش عارف. هو مش عارف. لان هو
هو مش مدرك ان المشكلة هي في قضية التكاسل عن العمل. تكاسل عن الطاعات. يعني ايه التكاسل؟ يعني انت تبقى عارف ومش بتعمل. اوكي مسل غير العجز. العجز ان انت مش قادر. الكسل ان انت قادر بس مش عايز تعمل. مش عارف ليه؟ في كسل. تقول له مش عارف ليه؟ نفسي اختم
نفسي اطلب علم. نفسي اعمل كزا. بقى لي سنين بحاول في الموضوع ده مش عارف ليه؟ مش عارف ليه؟ هي في ما فيش ما فيش طاقة. ما فيش رغبة انت ما فيش حاجة بتدفعك الى العمل. في حاجة بتمنعك وهي الكسل. لزلك كان اخطر عدو في الطريق الى الله الكسل. ان انت
مهما عرفت مهما تعلمت ومهما عرفت فضائل اعمال ومهما اتربيت في المساجد طالما في العدو ده عمرك ما هتعمل حاجة لان ده دايما بيقعدك لان الكسل بيبقى معه علم. يبقى انسان عنده علم لكن لا يفعل. هو ده بيسموه عدم انبعاث النفس الى الخير. مع القدرة عليه
كسل عدم انبعاث النفس الى الخير مع القدرة ايه؟ مع القدرة عليه. لذلك كان النبي عليه الصلاة والسلام يقول اذا كنز الناس الذهب والفضة. فاكنزوا انتم هؤلاء الكلمات اغلى من الذهب والفضة. لما نزلت الايات
قال اكنزوا هذه الكلمات. اللهم اني اسألك الثبات في الامر والعزيمة على الرشد. قضية العزيمة على الرشد. انك انت تبقى عارف الرشد مش قضية العلم بالرشد. ان انت يجي لك عزيمة انك تفعل
وبعد كده تثبت الثبات في الامر والعزيمة على الرشد. بدأ بها النبي عليه الصلاة والسلام في الكلمات اللي سماها كلمات افضل من كنوز ذهب الفضة. اول كلمة قالها الثبات في الامر والعزيمة على الرشد. لان من غير المنطلق ده ما فيش اي فايدة لاي عمل. عمرك ما هتنجز
حياتك طالما ما فيش عزيمة على الرشد. ابن الجوزي رحمه الله بيقول كلام قيم الانسان الكسول. بيقول له يعني فكر بعد كده عاقبة الكسل. انت الان عندك تطبيع مع الكسل. عشان كده باقول لك انت بتموت عدو محبوب. هو عدوك. وهو حبيبك في نفس الوقت
حبيبك وعدوك. ما في احد منا الا ويحب الكسل. يحب الراحة. حب انه ينام. حب ان هو ما يعملش حاجة. ما فيش حد فينا مش كده. كلنا كده هو عدو من احب الاعداء اليك. لذلك انت لازم لازم تقتله. لازم تقتله. مع حبك له. لكن ما ينفعش تعيشوا مع بعض
مع بعض معناه هلاكك انت. هلاكك انت. ابن الجوزي بيقول كلام قيم. بيقول واي شيء لمن ساكن الكسل؟ طالعة بايه اذا رأى قرانه قد برزوا في العلم وهو جاهل. وصاروا اغنياء وهو فقير. فهل بقي من لذة
الكسل معنا يعني ماذا جانا بعد كسل طويل اقرانه صاروا علماء. اقرانوا صاروا ناجحين اغنياء اين ذهبت لذة الكسل؟ فين لذة النوم؟ فين لذة الراحة؟ في اللذة الفسحة؟ في اللذة الاكلة الهنيئة؟ كل دي راحت. باقي اكل حسرات
وانت بتشوف اقرانك كلهم تقدموا وتميزوا وانت في الخلف يعني احنا الان موسم نتايج وامتحانات وبتاع خد العبرة انا مش بسخر من اي احد لكن خذ العبرة. في ناس جابوا درجات وحشة. درجات وحشة في الثانوية او درجات وحشة في الكلية. انا مش
بتكلم عن اللوا ربنا ما وفقوش بعد ما عمل كل حاجة او هي طاقته كده وهو عمل اللي عليه انا مش باتكلم عن دوت. باتكلم عن واحد عارف ان هو ما جابش الدرجة دي
بسبب الكسل. وما زاكرش كويس. كان عنده وقت. كان عنده قدرة. كان عنده طاقة. هو اختار ما يزاكرش. او زاكر في الاخر خالص وما لحقش يعمل كان الكسل قرينه طوال السنة. ويوم ما قرر يزاكر ما لحقش يعمل. سنة مرت عليه وعلى اقرانه اللي هم ما كسلوش اللي هم
زاكروا الان هو يشعر بمازا؟ بالندم الشديد. لو قابلته اسناء السنة ما يحس عمره ما يحس بالندم. الندم بيبقى يوم النتيجة بس على فكرة لو قابلت اي واحد من دول اللي هم الكسلانين دول تلاقي طول السنة بيتلذذ بالكسل يتلذذ بالاستهتار قبل ما بتزاكرش ايه؟ يقول لك
مزاكرة ها ما تاكلش عيش. ها مزاكرة يا عم كبر دماغك. شيخنا مزاكرة مين ؟ هي سبها على الله. ويقعد يهزر. يقعد يهزر. هو طول السنة. شوفوا بقى يوم النتيجة. شوفوا يوم النتيجة. شف وشه تلاقيه اتغير. عليه كآبة وعليه ندم. فين لذة
موافقة اقرانه اصحابه اللي كانوا فاشلين او اللي كانوا بيزاكروش. وهو عايش وسطهم مش عايز يخالفهم. مش عايز يزاكر. لان هم كلهم بيزاكروش ان هو عادي هو نسى ان النتيجة دي تطلع له لوحده. مش هياخد نتايج اصحابه ويتجمع عليهم. دفعوك بايه؟ ماذا عاد عليك الكسل؟ كان يتباهى
الاستهتار كان يتباهى بالنوم الزائد. كان يتباهى بلذة الكسل. زميلك في الشغل اللي شغال بجد وانت بتروح ما بتزاكرش مش بتطور نفسك مش بتاخد حاجة تفيدك في الشغل هو قاعد يتقدم ويزيد او صاحبك انك انت اللي انت ما شفتوش من سنين
الكلية مع بعض جبتوا نفس التقدير لكن انت كسلت وهو اشتغل بجد. قابلته بعد خمس ست عشر سنين لقيت معه عربية ما شاء الله وشقة ما شاء الله غني وانت يا عيني موظف على جنبه يدوبك الشعر بيعدي عليك بالعافية. تقول له انت ازاي كده؟ يقول لك ده انا عملت وعملت وعملت وماجستير ودكتوراه وايه ده؟ ايه ده؟ كل ده عملته
امتى ؟ هو انا قاعد بعمل ايه في حياتي؟ انت مقضيها اكل ونوم. لا يستويان. تحس ساعتها اول ما تشوف صاحبك ده حس بالم شديد حسرة مش بتحسده يعني لكن انت حاسس متأسف على نفسك. انا ايه اللي خلاني اوصل لكده؟ كسل. عشان انا باكل كتير وبنام كتير وما بشتغلش
لما تشوف قرينك اللي التزم معك في نفس السنة. وبعد سنين طويلة هو في منطقته انت في منطقتك اكتشفت ان انت دلوقتي بتحضر له درسه وبتاخد عنده درس وبتتعلم معه او بيحفظك قرآن رغم ان انت التزمت انت وهو في نفس
سنة كان مفروض تبقى زيه او احسن منه. هو بقى شيخك. رغم ان انتم التزمتوا مع بعض. ويمكن يكون التزم بعديك. وبقى بعد فترة شيخة انت وبقيت انت بتحفظ معه قرآن. اين لذة الكسل؟ ساعتها بتحس بتأسف. بتقول ياه انا دلوقتي بحضر الاخ ده. ده انا اللي دعيته الى الله
ده انا اللي جبته المسجد. انا دلوقتي بحضر له. سبحان الله! فامور ترجع الانسان يتأسف. ده كلام ابن الجوزي يعني. بيقول اين لذة الكسل لما تشوف اقرانك اللي باغاني واللي باعالم. وانت ما زلت جاهل فقير. اين زهبت لزة الكسل؟ زهبت اللزات وبقيت الحسرات
كلمات مدمرة عندنا كمصريين بالزات. كلمات مدمرة. ما تيجي تكلم واحد في النشاط تقول له اشتغل يعني. ما ينفعش انت كده زاكر اشتغل طور نفسك شغلك مش هينفع تفضل على كده على طول. اللي ما بيطورش نفسه بيموت اسمع كلمات بقى يفكك. كبر مخك
كبر مخك. على الاعتبار ده ايه؟ انت كده في وعي بقى. كبر مخك. عيش نملة تاكل سكر معروف. اقفل الكتاب. وصل على النبي. عليه الصلاة والسلام القديمة دي تبعنا دي مش عارف في جديد اكيد. انا كان بيقولوها لي اقفل الكتاب صلي على النبي. ازا اردت طريق النجاح
فشد التحاف وارتاح. اه هي شعب بيتربى على على المواعظ ديت. المواعظ البناءة. تخيل انت كشعب بيكلم بعضه كده. ازا اردت طريق النجاح شد اللحاف وارتاح. يا سلام! وبعدين الى اين صرنا الان
اخر في التخلف امة متخلفة وشعب الله المستعان. فرق كبير بين شعب بيتربى على الجد والاجتهاد. بتتربى على العمل. شعب بيتربى على النوم والكسل. كانت دولة البرامجة دولة قوية جدا. هلكت في اخر
بعد شوية هلكت. فسأله اخر ملك عندهم ما الذي اهلككم؟ قال نوم الغدوات واكل العشيات صريح بيقول كنا اخر عهدنا بنام كتير وناكل كتير. بس هو ده اللي دمرنا. راجل واضح. عايز يقول الكسل هو اللي دمرنا. الناس كلها جريت
واحنا اتأخرنا. الناس كلها بتشتغل واحنا نايمين في العسل. احنا بنشد اللحاف. فناموا فهزموا. دولة زي اليابان دولة قد كده قد كده صارت تزل العالم كله دلوقتي. اقوى اكثر دولة متقدمة في العالم
سيبك بقى من اوروبا وامريكا والكلام ده. اليابان سابقة الناس دي بعشر سنين على الاقل. ما انت ما تتخيلش في ايه هناك؟ ناس عايشين مع نفسهم بيشتغلوا بس بيفكروش اشتغلوا بس. انا رحت الصين وشفت الوضع هناك. ناس بتشتغل بس. ناس مخلصة للشغل بشكل غير عادي. سيبك عندهم بس
كفر والحاد وشرك وثنية وتبرج واخلاق سيئة كل حاجة في حاجات وحشة كتير كتير لكن عندهم جدية غير عادية في العمل التزام غير عادي بالمواعيد. الستات اكتر من الرجالة. الستات اكتر من رجالة في الشغل هناك. وان كان في كلام طبعا في عمل المرأة. لكن عايز
شعب جدي عنده جدية غير عادية. عنده جدية وتخصص. دي حاجة تضاف الى زلك. ان اللي اللي كل واحد بيشتغل في حتة قد كده. بس هو بيعملها طول حياته لو قلت له اللي جنبها اسمها يقول لك ما اعرفش. على فكرة الشعب هناك مش مسقف خالص
اغلبه الجهلة. لكن هو جاهل بس بيحترم انه جاهل. يعني ايه يحترم انه جاهل؟ يعني هو عارف انه ما بيفهمش غير في دي. ما بيقولش رأيه في دي هو بيفضل طول عمره في الحتة دي. يفضل يشتغل فيها فبيطلع كويس. هو ما بيفهمش غير حاجة واحدة. بس هو ما بيشتغلش غير في الحاجة الواحدة دي. تخيل يفضل يعمل ايه في حياته؟ هينتج انتاج غير عادي
عمل دؤوب زلك دولة مليار اكبر دولة في العالم مليارات مليار واحد ودولة مسيطرة على المشكلة عندنا مش في العدد. احنا اقل من عشر عدد الصينيين. ومواردنا اكتر من اللي في الصين. لكن عندنا مشكلة في الادارة
ما فيش ما فيش شغل. ما فيش عمل. فيه نوم. فيه نوم. لما الناس تتربى على المصطلحات ديت مازا تتوقع من الشعب؟ زلك في المثل الحركة بركة حركة بركة. قبل ان نبدأ لابد ان نضع مجموعة من القواعد. القاعدة الاولى
الدنيا ليست دار راحة. لازم نفهم كده. اللي مش فاهم كده مش فاهم حاجة. الدنيا ليست مكان للراحة اصلا. هو ربنا باين لنا زلك. قال لقد خلقنا الانسان فيه كبد. يا ايها الانسان انك كادح الى ربك
كدحا فم لاقيه. لذلك قال الله تعالى لموسى لما ارسله لفرعون قال ولا تنيا في ذكري. ما ينفعش تريح قال للنبي عليه الصلاة والسلام فاذا فرغت فانصب. والى ربك فارغب. اذا بينت النصوص ان الدنيا مش بتاعة راحة. انت مش جاي الناس تستريح
جاي هنا ده مكان الشغل. مكان الراحة هناك في الجنة. اما مكان العمل فازا استراح الانسان في مكان العمل فمازا تتصورون ذلك القاعدة الثانية عندنا من ترك الراحة طلب الراحة. ومن طلب الراحة ترك الراحة. من ترك الراحة في الدنيا طلب الراحة في الاخرة
ومن طلب الراحة في الدنيا ترك الراحة في الايه؟ في الاخرة. على قدر تعبك هنا تكون راحتك هنا القاعدة اللي بعد كده التالتة اوعى تنساها. غدا سيذهب التعب. وسيبقى فجر. فمن وجد خيرا فليحمد الله. ومن نجى غير زلك فلا يلومن الا نفسه. غدا سيذهب
تعب ويبقى الاجر. اوعى تنسى الكلمة ديت. دلوقتي فاكر رجليك اللي كانت واجعاك في رمضان اللي فات اللي قبل اللي فات انت مش فاكرها. انت هنا دلوقتي في الدنيا فاكر لذة اليوم دوت بس. لذة اليوم اللي صلينا فيه ده في الدنيا
لسه ما متش. لسه ما دخلتش الجنة. لسه ما اتغمستش في الجنة غمسة. لسه ما شفتش وجه الله. لسه ما لم تلقى النبي عليه الصلاة والسلام. لسه لم تصافح وجوه الحور
احنا لسة في الدنيا والفرق بين تعب السنة اللي فات والسنة دي هي سنة واحدة. وانت مش فاكر اي حاجة من تعب السنة اللي فاتت. فاكر لذة الطاعة وفاكر حسرة المعصية. فكيف الحال اذا مات الانسان ورأى الجنان وصافح الحور ورأى وجه الله سبحانه وتعالى؟ كل ده
حيث مسح. فلازم وانت شغال تفتكر الموضوع دوت ان اللي هيتعب هنا اول غمسة في الجنة هينسى كل حاجة. وحيحمد ان هو القاعدة اللي بعد كده على كما قال الزمخشري رحمه الله على قدر ثقل العمل بالنسبة لك يكون ثقله في الميزان
يعني فرق بين واحد بيعمل عمل وهو تقيل عليه. هو بيجاهد نفسه عشان يعمله. وواحد يعمله الموضوع بالنسبة له سهل اللي بيعملوها تقيل على قلبه اجره اكبر من اللي بيعملوا هو ساهل
لان ده بيعاني يعاني تعبان. واحد ما عندوش وقت يقوم الليل يرجع متأخر من الشغل وعلى ما بياكل ويقعد مع العيال ونعمل الواجب. ما فضلش وقت عشان يصلي بالليل بيتعب بيتعب ينام قليل ويقوم قبل الفجر بنص ساعة او ساعة فتعبان بس هو حريص على قيام الليل غير واحد واخد اجازة آآ ما بين
سنتين في الكلية وقاعد تلت شهور فاضي بيصلي ساعة برضو لأ ساعتك مش زي ساعتو ابدا ده راجل بيصلي وتعبان راح الشغل الصبح وراجعة للعيال وتعب ونزل جاب حاجات البيت وصلى وطلع وبرضه هيصلي بالليل. انت قاعد طول اليوم نايم. وبعد كده صليت برضو ساعة واحدة. لا ده التاني اجره
مختلف عنك تماما. لان العمل عليه سقيل. واحدة بتصوم النهار وعندها شغل بيت وعندها عيال وبتنزل السوق صايمة. في النهار تعبانة وهي اصلا الستات ما تستحملش ما فيهمش نفخة. هم لو صاموا من غير لو صاموا وهم بياكلوا هيتعبوا برضو. يعني هي كده خلقتهم
كده صامت تعبت. غيرك انت اصلا ما شاء الله ما بتحسش باي حاجة. صايم ورحت وجيت ونزلت وجيت واصلا مش واخد بالك انك صايم. جه عليك المغرب ايه ده انا الصايم يلا ناكل. الوضع مختلف تماما. على قدر ثقل العمل عليك يكون ثقله في الايه؟ في الميزان. القاعدة اللي بعد كده
للقادة اللي قصرناه المرة اللي فاتت اوعى تنسى. وانا بتكلم عن الكسل ان الشيطان لكم عدو فاتخذوه عدوا. اوعى تطلع الشيطان من حسبتك لان الشيطان هو اصل الكسل. الشيطان لا يريد لك اي خير. خد بالك القضية مش قضية عبادة. اي منفعة تعود عليك
هو لك بالمرصاد فيها. سواء المنفعة الدنيوية او اخروية. لو نجاحك في الثانوية حيسعدك حيكسلك. لو تقدمك في الشغل هيخليك احسن حالا هيحبطك ويسبتك. فضلا عن العبادة. هو لا يريد بك اي خير. اي خير. لذلك هو هدفه انك انت تظل كسلان
وهو اصل الكسل. قضية الكسل دي معركة يومية لا يغفل عنها الشيطان. انت تغفل عنها اما هو فلا يغفل عنها انت بتقوم الصبح كسلان مش عارف ليه؟ هو عارف ليه؟ انت بتقوم الصبح كسلان بتعزو الامر الى قلة النوم اصل انا كنت تعبان امبارح
اصل جسمي شادد علي وكل ده وهم. الشيطان عارف انت كسلان ليه. قال النبي عليه الصلاة والسلام يعقد الشيطان على قافية احدكم اذا نام ثلاث عقد ثلاث عقد في كل عقدة يقول فيها عليك ليل طويل فارقد
ترقد نام وارتاح شد اللحاف فارقد قال فازا قام من نومه وذكر الله انحلت عقدة. فاذا توضأ انحلت عقدة. فاذا صلى حلت عقده كلها. فقام طيب النفس نشيط. والا قام خبيث النفس كسلان
كسلان. ازا المعركة معركة يومية يومية. هو لك بالمرصاد كل يوم بيحاول يقومك كسلان. مش كسلان عن الصلاة بس؟ كسلان في اليوم كله تروح الشغل مش عارف عامل انت الحالة دي كلنا عاملين كده. مش عارف بتفوق بقى على الساعة اتناشر
فاهم ازاي؟ قاعد متنح قدام الكتاب. تقوم خبيس النفس كسلان. واللي يدلك ان القضية مش قضية قلة نوم. ان كل واحد فينا نجرب الموضوع دوت. قبل ما تلتزم قبل ما تصلي الفجر. قبل ما تقوم الليل. كنت بتنام كم ساعة؟ كل
فينا عارف ان كان فينا اقل واحد بينام تمن ساعات. تسعة عشرة حداشر اتناشر في اتناشر ساعة. بعد التزامك بعد ما حفظت على صلاة الفجر. بعد ما ابتدأت تقوم الليل تنام كم ساعة؟ اقصى حاجة ستة
اداءك افضل من زي قدر. نشيط. تنزل الفجر بتصلي تحس ان انت ممكن تكمل يوم على كده خلاص. مش عايز تنام تاني. ممكن بتنام كده غلاسة بس عشان كمل يومك. لكن لو انت صليت الفجر نمت ساعتين قبل الفجر قمت. ممكن تفضل صاحي لغاية قرب المغرب. ممكن تنام قبل المغرب ساعة. عشان تصد بس لغاية
كمل ليلتك بس. ممكن فيه ناس بتنام اربع ساعات. ها فيه ناس بتنام اربع ساعات قوامين صوامين اصحاب فجر وبيتعبوا في شغلهم هم اربع ساعات كفاية هي ديت قام طيب النفس والا قام خبيس النفس كسلان. تلاقيه نايم اتناشر ساعة وقايم كانه ما نامش من شهر. الفرق بين الاتنين الصلاة
هي معركة يومية انت بتحاربها. بتحارب بايه؟ اول سلاح لك الذكر الوضوء الصلاة. اطلع بالتلات اسلحة دول نص مشكلتك او مشكلتك مع الكسل انتهت. زلك ربنا سبحانه وتعالى ربط النبي عليه الصلاة والسلام. ربط صلاته بشغله. قال قم الليل الا قليلا
نصفه ما تنمش او انقص منه قليل او زد عليهم ورتل القرآن ترتيلا. ثم قال له ان لك في النهار سبحا طويلا. تبقى صفحا طويلا طب انام بالليل. لا ما تنامش بالليل. صلي بالليل. عشان انت عندك شغل الصبح. عندي شغل الصبح
بتصلي بالليل؟ اه تصلي بالليل. الموضوع مش بتاعك. الكسل ده من الشيطان. والنشاط من الله سبحانه وتعالى. هتقوم نص الليل اكتر من نص الليل نام قليل وفي الشغل الصبح عندك شغل كتير. وعشان عندك شغل كتير الصبح صل كتير بالليل. دي معادلة ربانية ما يفهمهاش الا
جربها لكن انت هتفضل تحسبها واحد زائد واحد يساوي اتنين عمرها ما هتيجي معك. هتقول ازاي؟ ما هو لازم انام. ما ينفعش ما انامش اقل من تمن ساعات. ده بيقول له بيقول له النوم الصحي
في تمان ساعات ده هناك عندهم. لكن في المعادلة الايمانية ممكن النوم يبقى اربع ساعات بس. تلاقي نفسك شغال سنين على الوضع دوت. ما فيش مشكلة. هي معركة مع الشيطان. خلاصة الامر. انت تحارب بسيوف
في الذكر وسيوف الصلاة. اقوى حل. او من اقوى الحلول في قضية التعامل مع الكسل هو ادمان الدعاء النبي عليه الصلاة والسلام هو من هو؟ كان يقول اللهم اني اعوذ بك من العجز والكسل والجبن والبخل وضلع
الدين وقال وضلع الدين وقهر الرجال. كان يستعيذ يستعيذ من العجز والكسل. وكان يقول ربي اسألك خير ما في في هذا اليوم وخير ما بعده. واعوذ بك من شر ما في هذا اليوم وشر ما بعده. ربي اعوذ بك من الكسل وسوء الكبر. ده في ازكار الايه؟ الصباح لان
لازم يبقى في نشاط في الصباح. ربي اعوذ بك من الكسل وسوء الكبر. لاحظ هنا في الدعاء الاول العجز والكسل. تاني الكسل وسوء الكبر. دايما استعيز من العجز قدري والعجز الكسبي. ايه العجز القدري اللي انت لا تملك له حيلة. اللي هو العجز
سوء الكبر عجز عن انت شاب بس عندك عجز. عندك شلل كسور بتاع. استعيز بالله من العجز. سوء الكبر اللي هو خلاص الدنيا ما فيش بقى لكن اخطر من دوت العجز الكسل. لان الكسل هو شيء كسبي. انت قادر على تغييره. اما العجز وسوء الكبر ده ربنا يعفو عنه. وبيعطيك اجر
على صبرك وبتاع لكن الكسل مش هتاخد عليه اجر تاخد عليه وزر. ازا عطلك عن العبادات ليه؟ قال له واجبة. وكان يقول اللهم اني اسألك الثبات في الامر والعزيمة على الرشد كما بينا. لكن
لكن احنا دايما في اي مشكلة نتكلم عن الدعاء. وكأن كل واحد فيكم بيقول دعاء ماشي عارف الدعاء جميل قوي كل مرة تقول لنا الدعاء. ماشي ما ما هو انت عمرك ما عرفت تدعي. هي مش مشكلة الدعاء. المشكلة كيف تدعو؟ كيف تدعو
اغلبنا بياخد النصيحة دي بس هو بيدعي غلط. الدعاء الذي يستجاب هو دعاء الغريق. امن يجيب؟ المضطر اذا دعاه ويكشف السوء. انا عايزك تدعي دعاء واحد بيغرق. واحد حاسس ان الكسل دمره. دمر مستقبله في الشغل
دمر مستقبله الدعوي. دمره في العبادة. دمره في الصلاة. وحس ان هو هيموت بكرة. وحس ان كل حاجة عليه. وحاسس ان هو خلقك ادعي على الوضع دوت. ادعي دعاء الكفار في السفينة. قال هو الذي يسيركم في البر والبحر
فاذا كنتم في الفلك وجرينا بهم بريح طيبة وفرحوا بها. جاءتها ريح عاصف. وجاءهم الموج من كل مكان وظنوا انهم احيط بهم دعوا الله مخلصين له الدين. لان انجيتنا من هذه لنكونن من الشاكرين
فلما انجاهم ماشي هم بقى اذا هم يبغون ايه؟ في الارض بغير حق بس هو ايه؟ انجاهم سبحانه وتعالى. عايزك تدعي دعاء واحد قاعد في مركب في وسط بحر والمجهج عليه والرياح عاصفة والدنيا بازت هيدعي ازاي؟ هيبقى عامل ازاي في الدعاء؟ ده لو كافر ربنا
استجب له. لو دعا الدعاء ده ما بالك انت امواج الفتن في كل حتة مش سيباك. ذنوبك قد احاطت بك. الكسل دمر مستقبلك. المفروض تدعي ازاي؟ لما تقول اعوذ بك من العجز والكسل. فالقضية قضية بتدعي ازاي؟ قال عمر اني لا احمل هم الاجابة
لكن احمل هم الايه؟ الدعاء فان الاجابة قرينة الدعاء. وقال ربكم ادعوني استجب لكم. بس هو الدعاء عامل ازاي؟ لكن دعاء قلبي غافل الهي تدعي معي في الصلاة ايه؟ عارف ازكار الصباح بتاعتنا؟ هي دي. ما تعملش كده. عارف ازكار الصباح بتقولها
زي ما تدعيش كده. فاهم ازاي؟ ما حدش فاهم بتقول ايه. ولا انت فاهم اصلا انت فين. يعني لو واحد يوقفك مرة واحدة ما انتاش عارف هو انا كنت بقول ايه هو انا كنت في انهي حتة. طب هات الازكار من الاول. عارف انت الجو ده ما ينفعش الدعاء يبقى كده. ما ينفعش. ده مش دعاء يا
فالقضية قضية فقر. اولا دعاء مضطر خائف مسكين. فقير الى الله. اي محاولة اسناء الدعاء للاعتماد على النفس تؤدي الى الفشل التام. خد بالك قاعدة قاعدة. اول ما تبدأ طريق الاعتماد على النفس فقد بدأت
اسرع طريق الى الفشل. عكس بقى بتوع التنمية البشرية بقى والكلام ده. واعتمد على نفسك والثقة من نفسه. الكلام ده ايه؟ اردم عليه فلا تكلني الى نفسي طرفة عين ابدا. الله قال للنبي عليه الصلاة والسلام ولولا ان ثبتناك. لقد
حتى تركن اليهم شيئا قليلا. ده النبي عليه الصلاة والسلام. لولا الله لركن النبي عليه الصلاة والسلام الى هؤلاء. فانسى قضية الاعتماد على النفس دي. انت لا تعتمد الا على الله. لا تعتمد الا على الله. دعاء غريق دعاء مسكين. طيب ايه اللي يقوي عندك؟ الرجاء في الدعاء
يعني انا ماشي فهدعي بس يعني اديني دفعة كده سخني كده. انك ترى كيف استجاب الله سبحانه وتعالى لادعية مضت كانت ادعية من من ادعية من قلب فعلا حي حاضر. قرأنا في الصلاة احنا كم دعاء النهاردة؟ دا ايه كثيرة. دعاء ايوب عليه السلام
ربياني مسني الضر وانت ارحم الراحمين فاستجبنا له دعاء يونس عليه السلام. لا اله الا انت سبحانك اني كنت من الظالمين. فاستجبنا له. ربي لا تذرني فردا وانت خير الوارثين
فاستجبنا له. لابد ان يكون لك قصة دعاء. قصة نداء. تتحول الى قصة اجابة عجيبة من الله سبحانه وتعالى. النبي عليه الصلاة والسلام بيقول لك ان قضية انك تدعي ربنا ان يساعدك كل يوم دي قضية مش دعاء
مرة اقل حاجة تدعيها في اليوم خمس مرات. لان الموضوع كبير انت بتحارب الشيطان طول اليوم. انت حاربته اول ما صحيت مش كفاية. هيجيبك. لازم فيه حرب كل تلات اربع
اربع ساعات على الاقل بدعاء قوي. جاب النبي عليه الصلاة والسلام معاز قال يا معاز اني احبك. قال يا معاز لا تدعن في دبر كل صلاة ان تقول اللهم اعني على ذكرك وشكرك وحسن عبادتك
ما خلاص ما انا قمت نشيط وبتاع لا الموضوع محتاج متابعة. محتاج متابعة. يبقى انا لازم كل يوم خمس مرات على الاقل بقول الدعاء دوت غير بقى الادعية بتاعة الازكار اعوز بك من العجز والكسل كسل سوء الكبر. انت متخيل انت بتستعيز كم مرة في اليوم الكسل؟ انت متخيل انت بتطلب كم مرة العون من الله سبحانه
وتعالى ما دي قضية ما ينفعش تغفل عنها. ده عدو رهيب لابد له من رصاصة رحمة. يبقى ده الحل الاول. الدعاء والدعاء الصفة اللي انا قلتها لكم دي. الحل التاني هو حل خطير. هو اليقين بالجزاء. حل الكسل في
يقين حل الكسل في اليقين. حل الكسل في اليقين. لان كل شيء انت بتتيقن منه بتلاقي بنفسك همتك تعلو لهم. لما يبقى عندك يقين انك انت الاتوبيس جاي تحت البيت الساعة تمانية
مش ممكن تصحى الساعة تمانية اكيد هتصحى قبل ميعاد الاوتوبيس هتكون لابس واكل نازل وواقف في الشارع تمانية الا خمسة انك عارف انه هيجي تمانية. ولو مشي مش هيقف لك ولا هيستناك. فكنت نشيط صحيت على طول على ميعاد الاتوبيس لانك خايف
لو فاتك هتتكتب غياب هتاخد جزا. يقينك في هذا الامر خلاك نشيط للقيام للعمل. اين الهمة في الصلاة؟ النبي عليه الصلاة والسلام يقول ان مشكلة في ان ما فيش علم يقين فيه علم بس مش يقين. فيه فرق من العلم العقلي اللي هو معلومة والعلم القلبي اللي هو
التفاعل مع المعلومة. قال النبي عليه الصلاة والسلام لو يعلمون ما في التهجير لاستبقوا اليهم. ايه التهجير اللي هي المسارعة الى الصلاة؟ التبكير الى الصلوات لو يعلمون ما في ما في التهجير لاستبقوا اليه. وقال عن صلاة الفجر والعشاء. قال لو علموا ما فيهما لاتوهما
ولو حبوا. لو علموا. طب ما احنا عارفين اللي فيها ما انت قلت لنا. بس مش العلم ده. اليقين. اليقين. العلم اليقيني بهذا الامر. هو اللي خليك تتحرك تكون عندك همة وعزيمة. ازاي واحد سمع الحديس ده؟ ولا يكثر من الصلاة على النبي عليه الصلاة والسلام. مشكلة
في اليقين قال عليه الصلاة والسلام اولى الناس بي يوم القيامة اكثرهم علي صلاة. عليه الصلاة والسلام. انت اولى الناس بالنبي عليه الصلاة والسلام سلام. اذا اكثرت من الصلاة عليهم. ازاي واحد عنده كسل في الدعوة الى الله مش بيشتغل مش بيدعو الناس مش بيدعو العصاة مش بيهدي الناس
وهو يعلم قول النبي عليه الصلاة والسلام لان يهدي الله بك رجلا واحدا خير لك من حمر النعم حمر ايه حمر اللي هي الابل الحمراء. والابل الحمراء عند العرب كانت انفس اموال العرب. عارف يعني ايه اليقين؟ يعني
عارف تسويق الشبكي؟ التسويق الشبكي انك انت سلعة وهمية ولا من اي حاجة. المهم انت ايه فلوس ولو كل ما تجيب واحد تاخد عليه فلوس وتعمل لنفسك شجرة وكل ما الشجرة دي توسع انت تاخد ايه فلوس اكتر ايه اخبار الناس في القصة دي بيعملوا ايه؟ بيموت نفسه بيموت نفسه شغل
ويجيب الواحد ويقنعه وتعال وحلوة وهم. بس هو عايز يحط واحد في الشجرة بتاعته. وده يحط واحد. وتلاقي الناس كلها شغالة في في الموضوع دوت عشان يجيبوا فلوس. ده القصة بتاعة الدعوة. دعوة دي دعوة صح؟ بس هي وعارف ان هياخد عليها حاجة. فيه دولار هيتحط لك كل واحد يتحط لك
لك عشرة دولار او دولار. يبتدي يتفاعل معه. هو ده اليقين. اليقين ان انا حمر النعم. ايه حمر النعم بالنسبة لنا؟ حمر النعم عربية غالية جدا. بي ام اكس فايف مسلا. لو انا جبت عربية بي ام اكس فايف وقفت في الشارع. ووقفت على العربية وقلت اقسم بالله تعالى
اللي واديتكم سلعة. اللي هيقنع اكتر ناس يشتروا السلعة دي هدي له العربية دي دلوقتي. هتعملوا ايه؟ اوه هتتبادروا في الشوارع يلا بنا واصحابك واتكلم اصحابك وتلم العيال في الشارع وبتاع هتعمل شغل جامد جدا. كل ده عشان انت ايه كل شوية تبص على العربية
الشيخ هيدينا بي ام اجري بص السلعة دي في ساعة واحدة هتقنع بها مية. مية. لكن قلت لك ربنا عنده احد تدعوه خير لك من حمر النعم ربنا يهدي الناس. نعمل ايه بس يا شيخ والله؟ ادعي لنا انت بس ادعي لهم كده ربنا يهديهم
طب الراجل جنبك ما بيصليش قل له صل. اللي عايز يصلي يصلي بقى ناكل على ضرسه ينفع عن نفسه يا عم الشيخ. ما فيش يقين. ما فيش يقين صلاة الفجر زي واحد ينام عن صلاة الفجر ضعف اليقين لما علم قول النبي عليه الصلاة والسلام ركعتي الفجر السنة يعني
خير من الدنيا وما فيها. لو انا جيت دلوقتي برضو في المسجد عملنا مسابقة. قلنا يا جماعة اللي هيقابلني في شرع الجلاء الساعة اربعة بالليل ادي له الف جنيه ما حدش هينام. مش هننبه مين يا عم. نبه ممكن قال لي ولا بتاع. ما حدش هينام. ده هم هيفضلوا واقفين من الساعة
اتناشر للساعة اربعة في الشارع لو قلت لهم تعال على ايديكم هييجوا على ايديهم. الف جنيه يا عم الحاج الف جنيه الساعة اربعة. ولو قلت لهم طب خليكم اللي هيقف نص ساعة
ادي له الفين هيقف نص ساعة. طب ما هي صلاة الفجر ربع ساعة. وافضل من الدنيا وما فيها اللي هم ركعتين السنة ده فرق اليقين. فرق الايه؟ اليقين. صلاة الجماعة لما تسمع النبي عليه الصلاة والسلام يقول صلاة الجماعة تعدل صلاة الفذ بسبع وعشرين
عشرين درجة. تروح نصلي في البيت برضو. ايه المشكلة؟ المشكلة في اليقين. اديك مسال انا بضرب باي مبادرة مسال عشان تستوعب. لو جبنا واحد معه الف تولر وراح غيرهم من البنك بجنيهات. هتقول عليه ايه؟ مش طبيعي. انت تعبان
ده في تمانية جنيه. البتاعة جنبه بتلتاشر جنيه. ازاي رحت هنا ويتهم بالجنون؟ عشان غير البتاع تمانية وهي بكم؟ تلتاشر ده لو في بداية تلتاشر وفيه تلتاشر وعشرة ساغ هيقول له انت ليه ما غيرتش في البتاع التاني ده في تلتاشر وعشرة صيغة في الصرافة التانية
الناس فاهماها كده مش كده؟ تخيل بقى كانت الصرافة بتبيع الدولار بسبعة وعشرين جنيه والبنك بيبيع الدولار بجنيه. وجه واحد راح غير الف دولار في البنك. ده مش طبيعي بقى. ده كده على المستشفى على طول. طب واحد صلى في البيت وهو عارف ان الصلاة في المسجد
سبعة وعشرين مرة الصلاة اللي انت صليتها في البيت ديت. ايه المشكلة؟ المشكلة في اليقين مش كده؟ نفس القضية. دولار صلاة هي ايه؟ بس ده كينو ده عارفين الحديس يا شيخ عارفين والله حافزه. حافزه والله. حافزه. واليقين برضو في العقوبة. مش اليقين في الثواب بس. اليقين في العقوبة. يعني هي ربنا
رغبنا ورهبنا. لما واحدة تسمع قول النبي عليه الصلاة والسلام وصنفان من اهل النار لم ارهما ونساء كاسيات عاريات لا يدخلن الجنة ولا يجدن ريحها. وان ريحها لتوجد من مسيرة كذا وكذا من العوام. لما تسمع واحدة الحديس دوت
وهي لابسة ضيق يعني. تتخيل ايه ؟ يعني هذا الحديث بيتقال لها كتير لابسة بنطلون ضيق جدا. او الصباط اول مطلعة شوية كده من شعرها قدام مش عارف ليه يعني طب او لابسة البنطلون المقطع الجديد. عارفينه طبعا. الله يخرب بيت اللي عمله
يعني هي متصورة ايه؟ اديك مسال على اليقين. نفس البنت دي لابسة البنطلون المقطع وراكبة عربية مطلعة شعرها. وجت في اشارة مرور مقفولة ولقت الزابط واقف. هتكسر اشارة؟ لأ ليه؟ لان هي عندها يقين في الايه؟ العقوبة. النمرة هتضرب على طول. وهتلبس تلتميت جنيه في اول تجديد ان شاء الله
تمام؟ طب لو الزابط مش موجود؟ عادي هتمشي ورا التاكسي اللي كسر الاشارة ما فيش اي مشكلة. اليقين في العقوبة هو اللي رضعها. مش كده طب انت الان النبي عليه الصلاة والسلام قال لك كده. ايه؟ امتى الانسان يتحرك هيعمل حاجة؟ المشكلة عندنا دايما في ضعف
ضعف اليقين. بكلمك على اليقين من باب تاني. يقينك ان الحديس ده هو كلام النبي عليه الصلاة والسلام. ايه يعني القرآن ده كلام الله. ايوا عايز تقول ايه؟ انا عايزك تتخيل ان انت ما بتصليش
في المسجد. وجه النبي عليه الصلاة والسلام نفسه عدى عليك وانت واقف برة المسجد. وقال لك تعال يا محمد صلي في المسجد. هتعمل ايه صح؟ طب ما هو الحديس هو كلام النبي عليه الصلاة والسلام ايه الفرق؟ ايه الفرق؟ لو ربنا
سبحانه وتعالى كلمك. بنفسه جل وعلا. وسمعته وقال لك غض بصرك. هتعمل في نفسك ايه اكيد هتغض بصرك مش كده؟ طب ما هو قال لك كده قل للمؤمنين يغضوا من ابصارهم. مش ده كلام ربنا؟ ايه الفرق بين
اتنين دي مسألة يقين. يقينك ان القرآن ده كلام الله. يقينك ان الحديس ده كلام النبي عليه الصلاة والسلام. ما الفرق بين دون ان يكلمك النبي مباشرة او ان تسمع الحديث. ما الفرق بين ان يكلمك الله كما كلم موسى؟ وبين ان تسمع القرآن. ايه الفرق
الفرق اليقين النبي قدامي ربنا هسمعه بس الحديس ده ايه؟ رواية وقرآن المشكلة في اليقين يبقى انا لو عندي يقين في اعمالي يقين في طب اليقين ده يجي لي منين؟ لأ ده موضوع كبير محتاج قعدة تانية ممكن احنا
نتكلم عنه في درس تاني. لكن عايزك تربي عندك الموضوع ده. تقرا كتير. تسمع كتير المواعظ. تعيش في جو الاحاديث والايات. كثرة التعرض للاحاديس والايات يورث اليقين. فدي مشكلة عندنا. ازا من علاجات الكسل الاساسية ان يكون عندك يقين
في الاعمال اللي انت ايه بتعملها. لزلك ابن رجب بيقول كلمة قيمة جدا. يقول من لم يعرف ثواب الاعمال ثقلت عليه في جميع الاحوال. شكرا ابن رجب. ابن رجب قال من لم يعرف ثواب الاعمال
ثقلت عليه في جميع الاحوال. ابن رجب شكرا. ابن الجوزي قال من تخايل خف عليه العمل. من تخيل الثواب خف عليه العمل. الحل التالت للكسل ان يكون عندك هدف واضح. ان حياتك يبقى لها هدف
والهدف ده واضح جدا في زهنك. والهدف ده هدف عظيم. عدم وضوح الاهداف يؤدي الى الكسل. يعني في واحد صاحي الصبح تقول له النهاردة هتعمل ايه؟ يقول لك مش عارف ربنا يسهل كده مش عارف هنعمل ايه النهاردة نشوفه كده. ده كده شكرا اردم عليه
ده واحد مش عارف هيعمل ايه النهاردة. ده انا قلت لك النهاردة انا المفروض اقول لك هتعمل ايه الشهر الجاي؟ تقول لي. مش النهاردة انت فين خطتك؟ ايه حياتك ايه انت بتعمل ايه ؟ اجابة السؤال ده بتفضح دايما صاحب الهدف. لو انت اجابتك السؤال النهاردة هنعمل ايه تقول لي مش عارف
ده في كارسة كبيرة عندك. وان الكسل اقرب اليك من حبل الوريد. لان ما فيش حاجة انت مش عارف عايز تعمل ايه. فلو جالك اي خلاص هتستجيب له. ما فيش حاجة عايز تعملها. فبالتالي لو جا لك الكسل هتستجيب له بسرعة. فقضية ان انت يبقى عندك هدف واضح
دي قضية بتخليك تتحفز دايما للعمل. النهاردة عايز اعمل كزا. لان المفروض في خلال شهر اكون كزا. وخطتي بتقول كزا كزا. خلاص يبقى كل يوم بالنسبة لك حلا بتوصل بها لحاجة معينة عايز توصل لها. الصحابة الكرام كان الموضوع ده واضح عندهم جدا. تحس ان كلامهم متشابه. رستم
رئيس الفرس زعيم الفرس. ربعي بن عامر داخل عليه كرسول من عند النبي عليه الصلاة والسلام. فقال له ملك الفرس او كان جاي من اه فتح فارس اه. داخل بعيد بن عامر قال ما الذي اتى بكم رستم؟ واضح؟ واضح
لفظة قال ان الله ابتعثنا لنخرج العباد لنخرج من شاء من عباده. من عبادة العباد الى عبادة رب العباد. ومن جور الاديان الى عدل الاسلام. ومن ضيق في الدنيا الى ساعة الدنيا والاخرة. فقال لها رسل وماذا لكم؟ وبعدين يعني؟ قال من قتل منا في سبيل
لزلك دخل الجنة. ومن عاش ظفر بالغنائم. شكرا. بعد كده رستم في معركة اسر مسلما. اسر مسلم احنا مش عارفين نسمع لغاية دلوقتي. ورستم قبله. وقال له ما الذي جاء بكم؟ نفس السؤال خد بالك. فقال الرجل جئنا نطلب موعود الله
بملك ارضكم وابنائكم ان ابيتم ان تسلموا. فقال فان قتلتم في سبيل زلك. قال ما قتل منا دخل الجنة ومن بقي منا انجزه الله ما وعده في الدنيا ونحن على يقين من زلك. الشعب كله بيتربى على الموضوع دوت
والذين قتلوا في سبيل الله فلن يضل اعمالهم. سيهديهم ويصلح بالهم ويدخلهم الجنة عرفها لهم. قال واخرى تحبونها نصر من الله وفتح قريب. الناس كلها متربية على المعاني ديت. هدف واضح. انا بدعو الناس جهاد. حموت على الجنة. حفضل حنغنم بس ما فيش حاجة تانية
واضح هفضل اكيد هنتصر. مت عادي دخلت احسن من اللي كنت هقعد فيه. ازا لم يكن لك هدف واضح فقد اسلمت نفسك للشيطان. يلعب بك كما يشاء اذا لم يكن لك هدف واضح سيضع لك الشيطان اهدافك
سيضع لك الشيطان اهدافك. سيجعل لك اهداف بلهاء وهمية. ويزينها لك ويجعلك تطوف وتدور حياتك كلها حول هذا هدف تقول له يا واد ايه ايه مسلا بسأل واحد امبارح بقول له انت آآ يعني ايه هواياتك؟ يعني مازا تحسن يعني؟ عايز اقول يعني قراية كتابة
بقول له مازا تحسن؟ يعني ايه هي الحياة بتعمل ايه في حياتك يعني؟ ايه الشيء اللي انت مميز في فيه؟ قال لي مش عارف. بس انا يعني بحب الكورة. طلعت بتلعب كورة ؟ قال لي لأ باتفرج. ايه ده! ده هذا الذي تحسنه. طلتم هو الشعب
كله بيحسن نفسه ان انت تحسنه. واحسن منك فيه. قال لي بس بلعب احيانا. برضه ده مش هدف. يعني حتى لو بتلعب. حتى لو انت لعيب كبير في الكورة ده مش
حياة. ده مش هدف. دي هواية. دي لعبة. لعبة. ما ينفعش يبقى واحد هدفه ان هو بيشجع كرة. يعني هو واحد ما لوش هدف. الشيطان لعب به جعل له هدف. بقى عايش بيطوف حوالين الموضوع دوت قاعد يشجع ويتابع الاخبار ويتخانق ويعمل ويقعد على قهاوي
حاسس ان هو صاحب هدف فين الهدف؟ ايه؟ هتوصل لايه بقى يعني؟ شجعت وبعدين مش انت اللي بتلعب ولا انت اللي بتكسر ولا انت اللي بتاخد الفلوس. ايه خدت ايه من سنوات التشجيع؟ فين الهدف؟ واحد بيطوف حياته كلها حوالين انه بيحب واحدة. هو ده في حياته. بيحب واحدة
عايز يتجوزها. ده هدف حياة صار عنده هدف حياة. ده مش هدف. دي حاجة عادية كلنا بنعملها في الطريق في الحياة. دي خطوة اسناء الحياة خطوة في هدف كبير. ايه هو الهدف؟ ما ينفعش يكون واحد هدف في حياته انه بيحب واحد عايز يتجوزها. ماشي كويس حب واتجوز. بس ده مش هدف
هي مش الدنيا ده لو بيحب حلال بقى وهيتجوز حلال يعني. تخيل بقى لو هو حرام بقى. بيحب واحد عايز يمشي معها. يعني ده هدف. هدف تاني اهو. تحب واحد عايز نمرة
تليفونها بقى له سنين في الهدف ده عايز يوصل له. ده واحد شيطان بيلعب به بقى. ده بيطوف ويدور حوالين هدف غير موجود. الهدف ده زين قيل انه غير صاحب هدف. عايز عايز افهمك الحتة دي ازاي؟ لو جبت مسلا هتجد فيه صنفين من الناس ما
ما تعملوش معاصي كتير اللي التزمه جامد واللي مش ملتزمين بس عندهم اهداف. يعني ممكن تلاقي واحد صاحبك اه عنده اهداف وراجل عملي واجتماعي ونشيط ويزاكر ممكن تلاقيه ما يعرفش بنات. ممكن تلاقيه ما بيعملش عادة سرية. هو مش ملتزم وما بيصليش. بس هو ما عندوش وقت للكلام دوت. بيفكرش اصلا في الحاجات
ما تجيش في باله لانه صاحب ايه؟ هدف ما هوش ملتزم. بس هو ما مش فاضي للكلام دوت. ازا وجود هدف لك دي قضية غير الالتزام. دي قضية حياتية عادية. كونك لك هدف ده بيصرف عنك اهداف شيطانية كتير جدا تسيطر عليك. هو عايز ينجح عايز يبقى حاجة عايز يبقى صاحب شركة
يسافر ويروح ويجي ويقابل ناس وما بيتفتنش. غريب تقول له ما بيصليش ده انا مضيع وهو كويس عشان هو مركز عنده هدف. الشيطان مش لاقي له مدخل. واحد مركز في حياته. يبقى انت لما بتخلق لنفسك هدف واضح قوي
بتطرد عن نفسك الكسل. بتحمي نفسك من اهداف الشيطان ايه؟ قضية الهدف دي معلش خلوني افضفض فيها شوية. ان القضية دي يعني انا عانيت منها كتير. وتعبت فيها كتير. وما زلتوني سيبوني ابص فيكم بعض الخواطر. باختصر
لكم سنين واعمار بدل ما تضيع منكم. خد مني خد مني. واحد. ممكن ما تكونش مشكلتك انك ما عندكش هدف لكن مشكلتك ان انت اخترت هدف غير مناسب. من البداية وصرت تتمحور حول الهدف الغير مناسب. وعايز
ما فيش في كسل ومش عارف ليه. رغم ان عندك هدف. لكن انت عايز ترجع تاني وتهدم الهدف ده خالص. وتبني هدف جديد. لان الهدف ده غير مناسب لك ولا لقدراتك
امثلة دفع المجتمع لكل بتوع السانوية ان لازم يبقى دكتور يا مهندس هذا من التخلف المجتمعي. تسمية الكليات دي كليات قمة. يعني ايه؟ يعني بقية الكليات كليات ايه؟ قاع. مدرس
اسم محامي والناس دي ايه يعني بيسموهم ايه محاسب ايه بالنسبة لكم اسمهم ايه ؟ ليه انت عامل دفع جمعي للناس ان هي تبقى دكتور يا مهندس ولو ما بقتش كده تبقى فاشل. فاشل لو ما دخلتش هندسة او طب او تبقى فاشل. ليه؟ ليه ليه التخلف ده؟ ده شيء
من الاشياء اللي بتخلي ممكن واحد مش عايز هندسة. بس هو بيزاكر وللاسف جاب مجموع. فدخل هندسة. سقط اول سنة. شفت مئات من هذه الحالات انا الحمد لله كنت عايز انجز لكن انا كنت كان في حرب علي عشان اخش طب ازاي
ما تسألنيش بس يعني ايه آآ زمان كان آآ اسناء اختيار اصلا مجموعة اخش علمي علوم ولا علمي رياضة؟ كان في حرب عنيفة في في العيلة عندي كله حاطة علي عشان اخش علمي علوم. لان عائلة والدي اغلبها دكاترة. ما فيش مهندسين. انت داخل جرثومة في العائلة. مهندس انت هتدمرنا
طبعا انا انسى انسى كل ده الناس كانوا بيخبطوا دماغهم في الحيط. انا لن اكون طبيبا. انا لا اصلح لهذه المهنة ولا احبها. ما بعرفش انا ما اعرفش اكون دكتور
ما تستحملش الكلام ده. الشاة ان انت لازم تكون عنيد في تنفيز هدفك. والا هتفشل. اه لو ولو دخلت طب كنزاني فاشل. انا متأكد كنت هسقط معلش انا في الدنيا دي. ده انا لو عديت الاحياء بالعافية. انت فاهمني؟ اه اللي انا عايز اقوله انك انت ما ينفعش حد يصنع لك
هدفك ما ينفعش حد يعني يجبرك على هدف انت مش عايزه. ممكن تجيب تسعة وتسعين في المية وتخش آآ حقوق. ايه المشكلة؟ انت عايز تبقى محامي المحامي ناجح انا عندي واحد صاحبي جاب في اعدادي هندسة جيد جدا ودخل مدني. ليه؟ عملت نفسك كده ليه؟ بحب المدني. طبعا كان بيطلع الاول في كل
باشا انا بموت في كهربا يعني زكي دخل اللي بيحبه بيحبك اصل انت خد بالك هتخش الكلية اللي انت ما بتحبهاش عشان مجموعة جبهة هتقعد فيها سنتين تسقط وبعد كده تروح تاني محول الكلية اللي انت عايزها في الاخر. طب ليه ما كان من الاول؟ يا اما هتفضل تتعثر سنين
طويلة جدا وتطلع برضو غير ناجح في المجال دوت. انت اخترت مجال غلط من الاول. ليه لازم تشتغل موزف؟ ليه؟ ليه لازم اطلع اشتغل موظف وتأميناته يعني ليه؟ ليه ما فيش ناس عايز اطلع تاجر
عايز اطلع حرفي. ايه المشكلة؟ ايه العيب في كده؟ انا بحب كده. انا بحب الحرفة. انا بحب ابقى حر. انا بحب التصميم. انا بحب التصوير آآ لازم انت تصنع هدفك. هتبقى ناجح جدا. لو انت اخترت الهدف اللي يليق بك. اعرف الهدف ده ازاي؟ دي موضوع تاني بقى
طويل. لكن خلاصة الكلام انك لازم تجرب كتير. فايدة انك لازم تجرب كتير. هتجرب كل حاجة. جرب حاجات كتير. ابدأ من وانت صغير. جرب كل حاجة. وشوف انت هتحب ايه في الاخر. شف انت تميزت في ايه واشبط فيه
والا هتطول مش هتوصل لحاجة في الاخر. بعد ما تحدد هدفك فرغ فيه اغلب وركز على كلمة اغلب دي اغلب طاقتك ركزها فيه. وبعد كده اعمل نفسك دايما تقييم دوري. محاسبة شديدة
معاقبة. تطوير. لازم. ازا كانش عندك مراحل واضحة ونقط محاسبة واضحة. انا المفروض ابقى ايه في خلال ايه؟ انا عايز ابقى ايه في خلال ايه؟ ازا كانش عندك نقط واضحة مش هتعرف تحاسب نفسك
ولا تقيم ولا تعاقب لازم يبقى فيه وضوح في الهدف. تحتاج تجدد النية في الهدف. خش بقى على الخاطرة التانية معلش انا قلت لكم ايه؟ سيبوني افضفض في الحتة دي. الخاطرة التانية؟ فاكرين لما انا قلت لكم انا قلت كلمة ايه من شوية؟ اغلب
طاقتك لما تحدد هدفك تركز فيه تطلع فيه اغلب طاقتك مش كلها. ليه؟ عشان ما تبقاش فاشل ازيك المفروض انجح لو طلعت طاقتي كلها لأ اللي بيطلع طاقتي كلها في هدف واحد بيطلع انسان غير متزن غير متزن لانك انت لو حددت
هدف لحياتك لازم بالتوازي يبقى عندك اهداف تانية كتير جانبية بس انت مش بتفرح فيها كل طاقتك. بتفرغ فيها جزء من طاقتك الجزء الادنى تمانين في المية من طاقتك في الهدف ده. عشرين في المية بتوزعه على اهداف تانية. عشان ما تطلعش فاشل. يعني ايه فاشل؟ فاشل يعني ناجح في حاجة واحدة بس
بمعنى طالب علم مجتهد لكن مقصر في بر الوالدين. مقصر في صلة الرحم ما يزورش قرايبه. امه موجودة وما بيسألش عنها. بس حتة طالب علم ما لوش حل. ده بيطلع طالب علم فاشل. هيبقى في طلب العلم ممتاز. لكن هيطلع الشخصية غير
متزنة. عارف ليه؟ لان دعوة واحدة من امك عليك تدمر لك حياتك كلها. يبقى العلم بتاعك ده ما لوش اي لازمة اردم واركنه على جنب. انت حياتك انتهت بدعوة من امك. فلابد من توازن طالب علم حد تمانين في المية للعلم حد عشرين في المية لاسرتي. داعية مقصر مع
مع ابنائه داعية بيدي الاخوة كل وقته بيقعد معهم بالساعات. بيته خراب. زوجته بتشتكي منه. عياله ما بيشوفوهوش هتجيلك الضربة من جوة اما زوجتك تفسد لما ولادك يطلعوا يعقوك ويدمروا حياتك كداعية انت السبب في اللي انت عملته لانك طلعت كل
طاقتك في الدعوة وسبت بيتك. واحد بيزاكر وعايز يطلع طبيب ناجح مهندس ناجح ما بيصليش في المسجد. ليه؟ ما عنديش وقت اصلي في المسجد ما ينفعش. ما ينفعش. ما ما بتحفظش قرآن ما ينفعش. لازم حاجة صغيرة حاجة صغيرة على قد وقتك. واحد بيصلي
بيصلي ومجتهد في الصلاة والنوافل والعبادات. لكن مضيع في شغله بيروح متأخر بيمشي بدري بيزوغ. بيقعد في الشغل نايم. الشخصية دي مع مرور الوقت هيطلع شخص غير متزن. وغير متزن هينتهي به الامر ان هو فاشل. برضه خد بالك لو وصلت
احترس لازم توازن. توازن. بعد كده. الخاطرة اللي بعد كده. هدفك اللي انت حطيته ما ينفعش يكون هدف فيه شرطين ما ينفعش يكونوا فيه. اول حاجة ما ينفعش يكون مطاطي جدا. تاني حاجة ما ينفعش يكون جامد جدا
نمطاتي اوي مرحرح خالص ولا جامد. ايه الفرق؟ مطاط يعني ما لوش آآ ما لوش آآ حسابات. يعني ايه؟ يعني عايز تبقى ايه عايز ابقى طالب علم. ايه يعني؟ هي عايز تبقى ايه؟ فقه تفسير. طب فقه عايز تبقى ايه؟ طب يعني عايز تبقى ايه؟ طالب
علم ده مش ده مش هدف. دي رؤية اسمها رؤية. لكن ايه الهدف؟ مش عارف. عمرك ما هتبقى حاجة. عايز ارضي ربنا. حاجة جميلة دي رؤية. رؤية عامة. لكن ايه الهدف؟ عايز تعمل ايه؟ عايز تبقى ايه؟ ما ينفعش الشهادة تكون مطاطي. عارفين لما تقعد تلاقيها في الشارع يقول لك
لازم يبقى ايه سمارت. مش عارف الكلام ايه المهم خلاصة الفايدة في سمارت دي ان لازم الهدف يكون ايه؟ يعني يمكن قياسه يعني تايمد يعني لازم يكون بوقت معين لازم يبقى يمكن قياسه محدد لوقت واضح. كلام ان هم بيعملوه سمارت ويلا بنا شغل كده يعني. بس هو الكلام صح. ما ينفعش
يبقى ما لوش اي حسابات. ده هدف فاشل. نمرة اتنين الهدف فاشل التاني انه يكون جامد جدا. يعني ايه جامد جدا؟ يعني يا كده يا ما فيش. ايه هدفي اقرا كل يوم ميت صفحة
طب ما قريتش يبقى انا فشلت ما فيش حاجة اسمها كده. عارف جدول المزاكرة؟ فاكره؟ النهاردة اخلص باب الكهربية في الفيزيا ما تسألنيش ازاي باظ الكهربية حصل ان الجدول كله حصل له ازاحة. الجدول كله باز تيجي تاني يوم
نكتب جدول تاني من الاول. طب ليه؟ عشان انت خليته هدف جامد. ما فيهوش مرونة. لازم يبقى في هدف فيه مرونة. هو لا مطاطي ولا جامد في مرونة شوية. يعني النهاردة هخلص الفيزيا لو باظت مني هكمل بكرة. ماشي. يخلص النهاردة الباب او نصه. يبقى في ماء حلو
في ايه؟ النهاردة هقرا مية صفحة اقل حاجة خمسين. النهاردة هحفز ربع اقل حاجة صفحة. حلو. ده هدف جيد. فيه مرونة بتدي لنفسك فرصة ان فيه حارة تحصل. النبي عليه الصلاة والسلام كان يربي الصحابة على الطريقة ديت. انت حديس جميل. كان يقول من قام بعشر ايات لم يكتب من الغافلين
من قام بمائة اية كتب من القانطين. من قام بالف اية كتب من المقنطرين. كأنه بيحط لك للهدف ايه؟ حد ادنى وحد اقصى. حد الاقصى قم الف اية. الحد الادنى عشر ايات. ما ينفعش ما ينفعش يبقى اقل من كده واكتر من كده مش طبيعي بقى اللي هيصلي اكتر من الف اية. تمام؟ فادى لك مرونة اللي هو انا انا مش فاشل
يعني انا اه مش من القانتين مش مقنطرين قانتين اه اه على الاقل مش من الغافلين النهاردة الحمد لله تعبان شوية بس الحمد لله صليت اه اه سبح اسم ربك الاعلى
عدينا العشر ايات. طب مية اية؟ مية اية؟ حتى الميت اية نفسيا مطاطية يعني انت لو قريت مية اية في البقرة محتاج تقرا حزب. على الاقل. طب انا تعبان شوية النهاردة هقرا الحجر. ربعين تسعة وتسعين
اية تعبان خالص حار النازعات وعبس مع الاخلاص والفلق والناس ادي ميت اية. ايه رأيك؟ حتى الهدف نفسه ممكن يبقى ايه؟ فيه مرونة بس انا مش هتنازل عن الهدف ممكن اطول في الصلاة واقصر بس هجيب المية اية بردو. شفت الفكرة؟ الفكرة ان الهدف ممكن تبقى عندك فيه مرونة جامد او مطاطي جدا هذا هدفه
فاشل. عملوا دراسة على ناس كده في الجامعة بعد ما اتخرجوا بعشر سنين. بعد ما اتخرجوا بكام؟ عشر سنين لقوا ان تلاتة وتمانين في المية منهم وصلوا لمستوى اجتماعي معين مستوى ضئيل. التلاتة وتمانين في المية دول لم يكن لهم اهداف في الحياة. وطالع كده من الكلية مش
عارف هي ايه سنة الحياة وماشي كده وخلاص. تلتاشر في المية كان مستواهم الاجتماعي خمس اضعاف التلاتة وتمانين في المية دول. كان لهم اهداف بس كانت الخطط غير واضحة. بس كان له هدف
اربعة في المية او تلاتة في المية فقط كان مستوى دخلهم عشر اضعاف الاولانيين. ودول كان لهم اهداف واضحة وخطة من ايام الكلية هيفرق معك كتير. طبعا آآ يمكن استفدنا في قضية الهدف دي استهلكت غالب الوقت
لكن في موضوع مهم يعني. زن تطرد الكسل عن نفسك. موضوع كبير. احنا اتكلمنا النهاردة في تلات نقاط اساسية. الدعاء يقين. يقين. الهدف هدف في اشياء اخرى في اشياء اخرى. لكن انا لو اريد ان اطيل عليكم اكثر من ذلك. المرة القادمة باذن الله تعالى قد نكمل في
نفس الموضوع لان في كلام كتير تاني. وقد يعني اختار موضوع اخر يعني الامر ده ساحدده بازن الله تعالى. سبحانك وبحمدك اشهد ان لا اله الا انت استغفرك واتوب اليك